Спектр дзейнасці Эдварда Будзькі ўражвае. Акрамя ўсяго згаданага вышэй, наш зямляк дапамагаў Віленскаму беларускаму музею Івана Луцкевіча, заснаванаму ў 1921 годзе, папаўняць калекцыю экспанатаў. Падчас сваіх службовых і прыватных вандровак Будзьку ўдавалася ў даўніх маёнтках знаходзіць унікальныя беларускія рэчы — пачынаючы ад прадметаў побыту і заканчваючы рэдкімі выданнямі. Эдвард захапляўся гісторыяй. Гэта перадалося ад яго і сыну Чаславу, які стаў займацца гісторыяй прафесіянальна. Мала хто ведае: Эдвард Будзька ўваходзіў у склад Камісіі па стварэнні Беларускага дзяржаўнага ўніверсітэта.